Eticheta este documentul de transport care conține un AWB – cod unic de identificare pe care îl scanează curierul la ridicarea coletului. Documentul de transport (AWB) mai conține datele de identificare ale expedierii: destinatar, expeditor, numărul de plicuri/colete/paleți, greutate, marfa asigurată, detalii plata ramburs si permite urmărirea expediției până la livrare.
Eticheta o primești atașată emailului de confirmare comandă, transmis după prelucrarea acesteia, și nu este obligatoriu să o printezi, însă recomandăm tuturor clienților să o printeze pentru a o lipi bine de colet astfel încât să nu se desprindă ducând la probleme de identificare a coletului în depozit și pe perioada transportului.
Pentru serviciul express eticheta poate fi printată sau completată manual de către curier pentru o taxă adițională de 25 lei.